Daniel Chapela

Daniel Chapela Durán, coñecido como Daniel Chapela, nado en Bueu en 1999, é un filólogo e político galego.
 Traxectoria 

Estudou o bacharelato no Instituto de Bueu, e nesa etapa encargouse voluntariamente dunha axencia de lectura en Meiro.Hermida, María (11/11/2016). "Daniel, un superviviente que estudia, trabaja y es bibliotecario a los 17" La Voz de Galicia . Iniciou os estudos de Dereito na Universidade de Vigo mais, ao rematar o segundo curso, abandonounos para facer o grao de Lingua e literatura galegas na Universidade de Santiago de Compostela, que rematou no 2023. Formou parte do claustro da USC en representación do estudantado. 

Foi fundador, xunto con Sara Piñeiro e Beatriz Pereira, da asociación cultural O Arquivo das Trasnas, que organizou as xornadas "Literatura nas marxes. A creación alén do canon" e "Id’ a San Momed’. Xornadas de poesía e mar". Tamén participou na produción do documental Xela Arias. Poeta nas marxes.

Foi elixido coordinador de Cultura do PPdeG no congreso de maio de 2022, mais dimitiu en novembro de 2024. En outubro de 2022 rumoreouse na prensa que asumiría a dirección da revista Dorna en substitución de Ramón Lorenzo, mais finalmente o relevo do equipo non incluíu a Daniel Chapela, sendo nomeada directora María Xesús Nogueira. Presentouse ás eleccións municipais de 2023 de Bueu na candidatura do PPdeG e foi elixido concelleiro. En novembro de 2024 deixou o PPdG e pasou a ser concelleiro non adscrito.

 Obra 
 Poesía 
 Biscoito de laranxa (2024). Vigo: Galaxia. 78 páxs. ISBN 9788411762205. Publicou algúns dos poemas na Revista Grial 242.
 Os fíos da vida (2026). Con Nerea Cordeiro. Boulevar Ed. ISBN 979-13-991009-3-8. Edición limitda cosida a man.
 Edicións 
 Narrativa inédita e dispersa, de Luísa Villalta (2024). Vigo: Galaxia. 344 páxs. ISBN 9788411763523. 

 Premios 
 2022: Premio Follas Novas do Libro Galego na categoría de proxecto literario en rede, por O Arquivo das Trasnas, con Sara Piñeiro e Beatriz Pereira.
 2022: 2º premio no Xuventude Crea 2022, por  Biscoito de laranxa.
 2024: 3º premio  do concurso literario Mazarelos. O xurado premiou a súa obra Amelia, unha plaquette ou pequeno conxunto de poemas.
 2024: Premio de poesía Díaz Jácome, por Traxedia en tres actos.

 Notas 

 Véxase tamén 

 Ligazóns externas 

 O autor recita poemas de Biscoito de laranxa en Bueu, 29-06-2024.

Categoría:Alumnos da Universidade de Vigo
Categoría:Alumnos da Universidade de Santiago de Compostela
Categoría:Políticos do PPdeG
Categoría:Concelleiros de Bueu
Categoría:Concelleiros de Galicia durante a democracia

Categoría:Concelleiros de Galicia polo PPdeG

Categoría:Nados en Bueu

Categoría:Nados en 1999